
บทคัดย่อ 
[bookmark: _Hlk222944067]	งานวิจัยเรื่องนี้มีวัตถุประสงค์เพื่อ 1) ศึกษาองค์ประกอบการจัดอาหารไทยสไตล์ไฟน์ไดน์นิ่งภายในโรงแรมพื้นที่ป่าตอง จังหวัดภูเก็ต 2) ศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่งภายในโรงแรมพื้นที่ป่าตอง จังหวัดภูเก็ต วิธีดำเนินการวิจัยโดยการสัมภาษณ์เชิงลึก ผู้เชี่ยวชาญที่มีประสบการณ์ในการประกอบอาหารไทยสไตล์ไฟน์ไดน์นิ่ง จำนวน 10 คน และจัดทำรูปแบบอาหาร 150 ชุด เพื่อประเมินความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต จำนวนผู้ประเมิน 150 คน วิธีการวิเคราะห์ข้อมูลวิเคราะห์ข้อมูลเชิงเนื้อหา ค่าความถี่ ค่าร้อยละ และค่าเบี่ยงเบนมาตรฐาน 




	ผลการวิจัยพบว่า องค์ประกอบการบริการอาหารไทยระดับสูงสามารถจำแนกออกเป็น 5 องค์ประกอบหลัก ได้แก่ (1) ด้านการคัดเลือกและใช้วัตถุดิบที่มีคุณภาพ (2) ด้านเทคนิคการประกอบอาหารขั้นสูง (3) ด้านสุขอนามัยและความปลอดภัยของอาหาร (4) ด้านเทคนิคการจัดตกแต่งจานอาหารที่สวยงาม และ (5) ด้านการบริการอาหารระดับสูงและมีมาตรฐานผลการศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต พบว่า ความพึงพอใจต่อรูปแบบอาหารชุดที่ 2 (B) มีค่าเฉลี่ยโดยรวมระดับความพึงพอใจผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต ระดับมาก (= 3.98)  เมื่อพิจารณารายด้าน พบว่า ด้านคุณภาพและความสวยงามของอุปกรณ์บนโต๊ะอาหาร มีค่า (= 4.33) ความสะอาดและบรรยากาศในภาพรวม มีค่า (= 4.30) และความสบายของที่นั่งและการจัดวางโต๊ะ มีค่า (= 4.23)

คำสำคัญ:  รูปแบบ การจัดบริการอาหาร  อาหารไทยระดับสูง  โรงแรม  

Abstract 
	This research aims to 1) study the components of Thai fine dining cuisine set in hotels in the Patong area, Phuket Province, and 2) examine customer satisfaction with the Thai fine dining cuisine sets in hotels in the Patong area, Phuket Province. The research was conducted through in-depth interviews with 10 experts experienced in preparing Thai fine dining cuisine, and 150 cuisine sets were prepared to assess customer satisfaction.




	The study continued on the Thai fine dining food arrangement style in Patong area, Phuket Province, with 140 evaluators. The data analysis methods included content analysis, frequency values, percentage values, and standard deviation. The research found that the components of high-level Thai food service can be classified into 5 main components: (1) selection and use of quality ingredients, (2) advanced cooking techniques, (3) food hygiene and safety, (4) techniques for beautifully plating food, and (5) high-quality and standardized food service. The study on customer satisfaction with the Thai fine dining food arrangement style in Patong, Phuket, found that satisfaction with set menu 2 B) had an overall satisfaction mean level of customers with the Thai fine dining arrangement in Patong at a high level (= 3.98).When considering each aspect, the quality and aesthetics of tableware scored (= 4.33), cleanliness and overall atmosphere scored (= 4.30), and comfort of seating and table arrangement scored (= 4.23).

บทนำ 
[bookmark: _Hlk222932157][bookmark: _Hlk222932168]	ประเทศไทยเป็นสถานที่ท่องเที่ยวยอดนิยมเป็นอันดับหนึ่งของนักท่องเที่ยวจากทั่วโลก โดยเฉพาะการท่องเที่ยวทางทะเล เพราะมีภูมิประเทศด้านชายทะเลที่สวยงาม ทอดยาวทั้งสองด้าน คือ ทะเลอ่าวไทย และทะเลอันดามัน         ในภาคใต้ เป็นที่นิยมของนักท่องเที่ยวโดยเฉพาะจังหวัดภูเก็ตเป็นจังหวัดท่องเที่ยวสำคัญของประเทศที่รองรับนักท่องเที่ยวในกลุ่มที่มีกำลังซื้อสูง (luxury) ซึ่งสร้างรายได้ให้กับภาคการท่องเที่ยวไทยกว่า 4.4 แสนล้านบาท/ปี ถือเป็นจังหวัดที่สร้างรายได้มากที่สุดเป็นอันดับ 2 ของประเทศ คิดเป็นสัดส่วนร้อยละ 16.00 ของรายได้ภาคการท่องเที่ยวไทย นอกจากนี้ภูเก็ตยังถือเป็นแหล่งท่องเที่ยวยอดนิยมของชาวยุโรป เช่น รัสเซีย เยอรมนี อังกฤษ รวมถึงชาวออสเตรเลียที่ถือเป็นกลุ่มที่มีกำลังซื้อสูง และมีระยะเวลาการพำนักในประเทศไทยนานถึง 14 - 17 วัน ส่งผลให้มีค่าใช้จ่ายต่อคนอยู่ในระดับที่ค่อนข้างสูง 60,000 - 76,000 บาท ซึ่งสูงกว่าค่าเฉลี่ยโดยรวมที่อยู่ในระดับ 41,240 บาท จึงไม่น่าแปลกใจที่ธุรกิจโรงแรมในภูเก็ตจะมุ่งเน้นไปที่นักท่องเที่ยวในกลุ่มกำลังซื้อสูงเป็นหลักสะท้อนได้จากจำนวนห้องพักของโรงแรมในภูเก็ตที่เกือบครึ่งหนึ่งเป็นห้องพักในระดับดี (กรุงเทพธุรกิจ, 2564) ทั้งนี้ หัวใจสำคัญของธุรกิจโรงแรม คือ การให้บริการนักท่องเที่ยวที่มาจากหลากหลายแห่งทั่วทุกมุมโลก จึงมีการจัดเตรียมสิ่งอำนวยความสะดวกและบริการเสริมที่หลากหลาย นอกเหนือจากห้องพัก เพื่อรองรับความต้องการของนักท่องเที่ยวที่มีความแตกต่างกัน อย่างไรก็ตาม การให้บริการเสริมดังกล่าวไม่สามารถสร้างความแตกต่างอย่างยั่งยืนได้ เนื่องจากโรงแรมส่วนใหญ่สามารถจัดหาบริการที่มีลักษณะใกล้เคียงกันได้อย่างครบถ้วน ส่งผลให้ผู้บริหารโรงแรมจำเป็นต้องแสวงหากลยุทธ์ทางการตลาดใหม่ ๆ เพื่อดึงดูดนักท่องเที่ยวให้เข้ามาใช้บริการมากยิ่งขึ้น โดยการนำเสนออาหารไทยในรูปแบบใหม่ที่มีความโดดเด่นและแตกต่าง ถือเป็นแนวทางหนึ่งที่สามารถสร้างคุณค่าและความน่าสนใจให้แก่สถานประกอบการได้ (ฐิติพร พินเอี่ยม, 2560) ปัจจุบันพบว่าโรงแรม และที่พักต่าง ๆ ในจังหวัดภูเก็ต มีการจัดทำอาหารไทยระดับสูง (Thai fine dining) เป็นการนำเสนออาหารไทยในรูปแบบที่ประณีตบรรจง โดยมุ่งเน้นที่คุณภาพของวัตถุดิบที่มีคุณภาพดีเยี่ยม ทั้งเนื้อสัตว์ ผัก ผลไม้ และเครื่องเทศ โดยบางครั้งอาจนำเข้าจากต่างประเทศหรือใช้วัตถุดิบจากท้องถิ่นที่มีคุณภาพ เพื่อให้ได้รสชาติที่ดีที่สุด การปรุงรสชาติอย่างตั้งใจและพิถีพิถัน และการตกแต่งจัดเสิร์ฟอย่างสวยงาม เพื่อสร้างประสบการณ์การรับประทานอาหารที่หรูหราและน่าประทับใจ
[bookmark: _Hlk222932183][bookmark: _Hlk222932189]	อาหารไทยถือเป็นมรดกทางวัฒนธรรมที่สะท้อนวิถีชีวิต ภูมิปัญญา และสภาพแวดล้อมของคนไทยมาอย่างยาวนาน มีเอกลักษณ์เด่นในด้านรสชาติที่หลากหลายและสมดุล โดยผสมผสานรสเปรี้ยว หวาน เค็ม และเผ็ดเข้าด้วยกันอย่างกลมกล่อม นอกจากนี้ อาหารไทยยังให้ความสำคัญกับความสดใหม่ของวัตถุดิบจากธรรมชาติ โดยเฉพาะสมุนไพรและเครื่องเทศ เช่น ตะไคร้ ใบมะกรูด ข่า พริก และกระเทียม ซึ่งไม่เพียงช่วยเพิ่มรสชาติ แต่ยังมีคุณค่าทางโภชนาการและสรรพคุณทางยาในเชิงวัฒนธรรม อาหารไทยสะท้อนถึงความเอื้อเฟื้อ การอยู่ร่วมกันในสังคม และประเพณีท้องถิ่น โดยเห็นได้จากลักษณะการรับประทานอาหารร่วมกันเป็นสำรับ รวมถึงอาหารที่เกี่ยวข้องกับเทศกาลและพิธีกรรมต่าง ๆ เช่น อาหารงานบุญ อาหารมงคล และอาหารพื้นบ้านประจำถิ่น ทั้งนี้ อาหารไทยยังได้รับอิทธิพลจากวัฒนธรรมต่างชาติ เช่น จีน อินเดีย และตะวันตก แต่ได้นำมาปรับให้เข้ากับรสนิยมและบริบทของสังคมไทย จนเกิดเป็นเอกลักษณ์เฉพาะตัวที่ได้รับการยอมรับในระดับนานาชาติ (กรมส่งเสริมวัฒนธรรม, 2561) สำหรับอาหารไทยมักใช้เทคนิคการปรุงอาหารที่ซับซ้อนและละเอียดอ่อน เช่น การย่างด้วยไฟอ่อน การนึ่งและการอบด้วยอุณหภูมิที่พอเหมาะ เพื่อรักษารสชาติและเนื้อสัมผัสของวัตถุดิบให้ดีที่สุด การจัดเสิร์ฟจะเน้นการตกแต่งจานอาหารให้สวยงามและมีศิลปะ โดยใช้เทคนิคการวางองค์ประกอบและการจัดวางสีสันอย่างลงตัว โดยจะมีเรื่องราวที่เล่าผ่านจานอาหารที่น่าอัศจรรย์ในบรรยากาศการรับประทานอาหาร ที่มีบรรยากาศหรูหราและเงียบสงบ เหมาะสำหรับการรับประทานอาหารอย่างผ่อนคลายพนักงานบริการให้การต้อนรับและบริการระดับที่ดี เรียกว่าเป็นอาหารมื้อพิเศษ (สถาบันอาหาร, 2551)

วัตถุประสงค์ของการวิจัย 
1. [bookmark: _Hlk188188407][bookmark: _Hlk183891363][bookmark: _Hlk202313550][bookmark: _Hlk190304348][bookmark: _Hlk186877441][bookmark: _Hlk199580530][bookmark: _Hlk186876584][bookmark: _Hlk202314879]เพื่อศึกษาองค์ประกอบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า
2. เพื่อศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า

การศึกษาเอกสารที่เกี่ยวข้องและกรอบแนวคิดการวิจัย 
 	แนวคิดทฤษฎีเกี่ยวกับการจัดการอาหารไทย
 	การจัดการอาหารไทย (Thai food management) เป็นกระบวนการที่ครอบคลุมการวางแผน การจัดหา การผลิต การนำเสนอ และการควบคุมคุณภาพอาหาร โดยมุ่งเน้นการรักษาเอกลักษณ์ทางวัฒนธรรมควบคู่กับการสร้างคุณค่าเชิงเศรษฐกิจและความพึงพอใจของผู้บริโภค แนวคิดดังกล่าวมีความสัมพันธ์กับศาสตร์ด้านการจัดการ การท่องเที่ยว วัฒนธรรม และการบริการ (Kotler et al., 2017) ในเชิงแนวคิด อาหารไทยถือเป็นทุนทางวัฒนธรรม (cultural capital) ที่สะท้อนอัตลักษณ์ ภูมิปัญญาท้องถิ่น และวิถีชีวิตของสังคมไทย การจัดการอาหารไทยจึงไม่เพียงมุ่งเน้นด้านรสชาติและคุณภาพเท่านั้น แต่ยังรวมถึงการอนุรักษ์คุณค่าทางวัฒนธรรมและการถ่ายทอดอัตลักษณ์ให้สอดคล้องกับบริบทสมัยใหม่ (สุจิตต์ วงษ์เทศ, 2559) แนวคิดการจัดการอาหารไทยยังสามารถอธิบายได้ผ่าน ทฤษฎีการตลาดเชิงประสบการณ์ (experiential marketing) ซึ่งเน้นการสร้างประสบการณ์ที่มีคุณค่าให้แก่ผู้บริโภคผ่านอาหาร ทั้งในด้านรสชาติ รูปลักษณ์ เรื่องราว และบรรยากาศของการบริโภค โดยอาหารไทยสามารถทำหน้าที่เป็นสื่อกลางในการถ่ายทอดเรื่องราวทางวัฒนธรรมและสร้างความประทับใจแก่ผู้บริโภคได้อย่างมีประสิทธิภาพ (Schmitt,1999) นอกจากนี้ การจัดการอาหารไทยในบริบทของอุตสาหกรรมการท่องเที่ยวและการบริการยังเชื่อมโยงกับแนวคิดการสร้างความแตกต่างทางการแข่งขัน (competitive advantage) โดยการนำเสนออาหารไทยในรูปแบบที่มีเอกลักษณ์เฉพาะถิ่น การใช้วัตถุดิบพื้นบ้าน และการออกแบบเมนูที่สะท้อนอัตลักษณ์ สามารถช่วยเพิ่มมูลค่าให้แก่สถานประกอบการและสร้างความได้เปรียบในการแข่งขันอย่างยั่งยืน (Porter, 1985) ทั้งนี้ ในปัจจุบัน แนวคิด การจัดการอย่างยั่งยืน (sustainable management) ถูกนำมาประยุกต์ใช้กับการจัดการอาหารไทยมากขึ้น โดยเน้นการใช้วัตถุดิบท้องถิ่น การลดของเสียจากกระบวนการผลิตอาหาร และการส่งเสริมเศรษฐกิจชุมชน ซึ่งสอดคล้องกับการพัฒนาการท่องเที่ยวอย่างยั่งยืนและการอนุรักษ์มรดกทางวัฒนธรรมอาหาร (UNESCO, 2017) จากแนวคิดและทฤษฎีดังกล่าว สามารถสรุปได้ว่า การจัดการอาหารไทยเป็นกระบวนการแบบบูรณาการที่เชื่อมโยงมิติด้านการจัดการ การตลาด วัฒนธรรม และความยั่งยืนเข้าด้วยกัน โดยมีบทบาทสำคัญต่อการสร้างคุณค่า เพิ่มขีดความสามารถในการแข่งขัน และส่งเสริมอัตลักษณ์ของอาหารไทยในระดับประเทศและนานาชาติ
 	
แนวคิดเกี่ยวกับการจัดอาหารไทยระดับสูง
 	การจัดอาหารไทยระดับสูง หรือสไตล์ไฟน์ไดนิ่ง (Thai fine dining) เป็นการพัฒนาและยกระดับอาหารไทยจากรูปแบบดั้งเดิมสู่การนำเสนอในระดับสูง โดยผสานศิลปะการประกอบอาหารเข้ากับมาตรฐานการบริการระดับสากล แนวคิดดังกล่าวมุ่งเน้นการสร้างประสบการณ์การรับประทานอาหารที่มีคุณค่า ทั้งในด้านรสชาติ ความประณีตของการนำเสนอบรรยากาศ และเรื่องราวทางวัฒนธรรมที่แฝงอยู่ในอาหาร (Kotler et al., 2017)   ในเชิงแนวคิดอาหารไทยระดับสูงตั้งอยู่บนพื้นฐานของการอนุรักษ์และถ่ายทอดอัตลักษณ์อาหารไทย โดยยังคงรสชาติดั้งเดิมและการใช้วัตถุดิบพื้นถิ่น ควบคู่กับการประยุกต์เทคนิคการปรุงอาหารสมัยใหม่ การจัดจานอย่างมีศิลปะ และการออกแบบเมนูในลักษณะคอร์ส (tasting menu) ซึ่งช่วยสะท้อนเรื่องราว ความคิดสร้างสรรค์ และเอกลักษณ์เฉพาะของเชฟ และสถานประกอบการ (สุจิตต์ วงษ์เทศ, 2559) ทั้งนี้แนวคิดอาหารไทยระดับสูงยังสามารถอธิบายได้ผ่านทฤษฎีการตลาดเชิงประสบการณ์ (experiential marketing) ซึ่งให้ความสำคัญกับการสร้างประสบการณ์แบบ     องค์รวมแก่ผู้บริโภค ไม่ว่าจะเป็นประสบการณ์ทางประสาทสัมผัส (sensory experience) อารมณ์ ความรู้สึก และการมีส่วนร่วม โดยอาหารไทยระดับสูงทำหน้าที่เป็นสื่อกลางในการสร้างความประทับใจและความทรงจำเชิงบวกแก่ผู้รับบริการ (Schmitt, 1999) นอกจากนี้ การจัดอาหารไทยระดับสูงยังมีความเกี่ยวข้องกับแนวคิดการสร้างคุณค่าเพิ่มและความแตกต่าง (value creation and differentiation) เนื่องจากการนำเสนออาหารไทยในระดับสูง สามารถสร้างภาพลักษณ์ระดับพรีเมียม เพิ่มมูลค่าทางเศรษฐกิจ และเสริมสร้างความสามารถในการแข่งขันให้แก่ธุรกิจร้านอาหาร โรงแรม และอุตสาหกรรมการท่องเที่ยวเชิงวัฒนธรรม (Porter, 1985) สำหรับในบริบทปัจจุบัน แนวคิดการพัฒนาอย่างยั่งยืน (sustainable gastronomy) ถูกนำมาประยุกต์ใช้กับอาหารไทยระดับสูงมากขึ้น โดยเน้นการใช้วัตถุดิบท้องถิ่นตามฤดูกาล การสนับสนุนเกษตรกรและชุมชน การลดของเสียจากกระบวนการผลิตอาหาร และการอนุรักษ์มรดกทางวัฒนธรรมอาหาร ซึ่งสอดคล้องกับแนวทางการพัฒนาการท่องเที่ยวและอุตสาหกรรมอาหารอย่างยั่งยืนในระดับสากล (UNESCO, 2017) ดังนั้น การจัดอาหารไทยระดับสูงเป็นกระบวนการบูรณาการระหว่างศาสตร์ด้านอาหาร การจัดการ การตลาด และวัฒนธรรม โดยมีบทบาทสำคัญในการยกระดับอาหารไทยสู่เวทีสากล พร้อมทั้งสร้างคุณค่าเชิงเศรษฐกิจและการอนุรักษ์อัตลักษณ์อาหารไทยอย่างยั่งยืน

ภาพที่ 1 กรอบแนวคิดการวิจัย

วิธีดำเนินการวิจัย 
ประชากรและกลุ่มตัวอย่าง
	1. ผู้ให้ข้อมูลหลักในการสัมภาษณ์เชิงลึก ได้แก่ ผู้ประกอบการร้านอาหารไทยสไตล์ไฟน์ไดน์นิ่ง               เชฟผู้เชี่ยวชาญที่มีประสบการณ์ในการประกอบอาหารไทยสไตล์ไฟน์ไดน์นิ่ง จำนวน 10 คน ประสบกรณ์การทำงานตั้งแต่ 5 ปีขึ้นไปและมีคุณสมบัติที่เหมาะสมการคัดเลือกโดยใช้วิธีการเลือกแบบเจาะจง (purposive sampling) (ประไพพิมพ์ สุธีวสินนนท์ และ ประสพชัย พสุนนท์, 2559)  	 
[bookmark: _Hlk203334918][bookmark: _Hlk203341457]2. การศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ตกลุ่มตัวอย่างที่ใช้ในการเก็บรวบรวมข้อมูล ได้แก่ ผู้รับบริการอาหารไทยสไตล์ไฟน์ไดน์นิ่ง ได้แก่ ภายในโรงแรมเครสท์ รีสอร์ต แอนด์ พูลวิลล่า (Crest resort & pool villas) และโรงแรมในเครือ โรงแรมอันดาคีรา (Andakira hotel) จำนวน 150 คน โดยการเลือกกลุ่มตัวอย่างโดยวิธีการเลือกแบบเจาะจง (purposive sampling)

เครื่องมือและวิธีการ
เครื่องมือที่ใช้ในการวิจัย
1. เครื่องมือที่ใช้คือแบบสัมภาษณ์เชิงลึกแบบกึ่งโครงสร้าง (semi-structured interview) โดยวิธีการสัมภาษณ์เชิงลึก (in–depth interview) ใช้การสุ่มตัวอย่างแบบลูกโซ่ (snowball sampling) ในการสัมภาษณ์กลุ่มผู้ให้ข้อมูลหลัก (key informants) ผู้ประกอบการร้านอาหารไทยสไตล์ไฟน์ไดน์นิ่ง เชฟผู้เชี่ยวชาญที่มีประสบการณ์ในการประกอบอาหารไทยสไตล์ไฟน์ไดน์นิ่ง ภายในพื้นที่จังหวัดภูเก็ต 
[bookmark: _Hlk203338797]2. แบบประเมินความความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า 
3. ชุดอาหารไทยสไตล์ไฟน์ไดน์นิ่ง 1 ชุด ประกอบด้วย อาหารเรียกน้ำย่อย อาหารจานหลัก และอาหารหวาน โดยใช้วิธีการสัมภาษณ์เชิงลึก (in-depth interview) โดยใช้แนวทางการสัมภาษณ์แบบลูกโซ่ (snowball sampling) แบบปากต่อปาก โดยใช้หลักการของ (ประไพพิมพ์  สุธีวสินนนท์ และ ประสพชัย พสุนนท์, 2559) การเก็บรวบรวมข้อมูลเพื่อค้นหาคำตอบ

วิธีการวิจัย ดังนี้
      	วัตถุประสงค์ข้อที่ 1 ศึกษาองค์ประกอบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า
	1) ศึกษาหนังสือ ตำราและงานวิจัยที่เกี่ยวข้องกับการอาหารไทยสไตล์ไฟน์ไดน์นิ่ง
[bookmark: _Hlk202834428]2) สร้างแบบสัมภาษณ์เชิงลึกเพื่อใช้ในการสัมภาษณ์ผู้ประกอบการร้านอาหารไทยสไตล์ไฟน์ไดน์นิ่ง         เชฟผู้เชี่ยวชาญที่มีประสบการณ์ในการประกอบอาหารไทยสไตล์ไฟน์ไดน์นิ่ง
3) นำแบบสัมภาษณ์เชิงลึกที่สร้างขึ้นเสนออาจารย์ที่ปรึกษาเพื่อพิจารณาปรับปรุงแก้ไข
4) นำแบบสัมภาษณ์เชิงลึกที่ผ่านการปรับปรุงแก้ไข นำไปสัมภาษณ์ผู้ประกอบการร้านอาหารไทยสไตล์ไฟน์ไดน์นิ่ง เชฟผู้เชี่ยวชาญที่มีประสบการณ์ในการประกอบอาหารไทยสไตล์ไฟน์ไดน์ภายในพื้นที่จังหวัดภูเก็ต
5) รวบรวมข้อมูลจากการสัมภาษณ์ มาทำการวิเคราะห์เชิงเนื้อหา แล้วนำข้อมูลที่ได้มาสร้างการจัดรูปแบบอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า
	วัตถุประสงค์ข้อที่ 2 ศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า
	1) ศึกษาและรวบรวมข้อมูลจากหนังสือ บทความ และเอกสารที่เกี่ยวข้องเพื่อเป็นแนวทางในการสร้างแบบประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า ครอบคลุมตามวัตถุประสงค์และขอบเขตของการวิจัย 	
 	2) สร้างแบบประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า 
           3) นำแบบประเมินความพึงพอใจที่สร้างขึ้นเสนออาจารย์ที่ปรึกษาพิจารณาปรับปรุงแก้ไข 
4) นำแบบประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า  เสนอผู้เชี่ยวชาญตรวจสอบความตรงเชิงเนื้อหา (content validity) จำนวน 7 คนได้ค่าดัชนีความสอดคล้อง (Index of Item–Objective Congruence: IOC) เท่ากับ 0.89) และปรับปรุงแก้ไขตามคำแนะนำของผู้เชี่ยวชาญ
5) นำแบบประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์รีสอร์ตแอนด์พูลวิลล่าที่ผ่านการปรับปรุงแก้ไขแล้วไปเก็บข้อมูลรายบุคคล จำนวน 150 คน
	6) นำชุดอาหารไทยสไตล์ไฟน์ไดน์นิ่งเสนอผู้ที่มีความเกี่ยวข้องภายในโรงแรม จำนวน 150 ชุดพร้อมแบบประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า  ได้แก่ ผู้รับบริการอาหารไทยสไตล์ไฟน์ไดน์นิ่งภายในโรงแรมเครสท์ รีสอร์ต แอนด์ พูลวิลล่า (Crest resort & pool villas) และโรงแรมในเครือ โรงแรมอันดาคีรา (Andakira hotel) จำนวน 40 คน ประเมินความพึงพอใจที่มีต่อรูปแบบการจัดอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า โดยแบบประเมิน แบ่งออกเป็น 3 ส่วน ดังนี้ 	
 	ตอนที่ 1 ข้อมูลทั่วไปของผู้ตอบแบบประเมิน 	
 	ตอนที่ 2 ความพึงพอใจที่มีต่ออาหารไทยสไตล์ไฟน์ไดน์นิ่ง 	
 	ลักษณะของแบบประเมินมาตราส่วนประมาณค่า (rating scale) ซึ่งประกอบด้วยคำตอบ 5 ระดับ ของ     ลิเคิร์ท (ธานินทร์ ศิลป์จารุ, 2563) ตั้งแต่ค่าน้อยที่สุด คือ 1 จนถึง ค่ามากที่สุด คือ 5 มีเกณฑ์ระดับค่าน้ำหนัก ดังนี้ 
		ระดับความพึงพอใจ                  ความหมาย 	
 			5		          มีความพึงพอใจอยู่ในระดับมากที่สุด	
 			4		          มีความพึงพอใจอยู่ในระดับมาก 	
 		 	3		          มีความพึงพอใจอยู่ในระดับปานกลาง  	   
 			2  		          มีความพึงพอใจอยู่ในระดับน้อย 	
 			1     		          มีความพึงพอใจอยู่ในระดับน้อยที่สุด  
	ตอนที่ 3 ความคิดเห็นเพิ่มเติม และข้อเสนอแนะ ลักษณะแบบคำถามปลายเปิด (open ended question) โดยเปิดโอกาสให้ผู้ตอบแบบสอบถามสามารถแสดงความเห็นเพิ่มเติมได้
          	7) รวบรวมข้อมูลและวิเคราะห์ผล

การวิเคราะห์ข้อมูล
การวิจัยครั้งนี้เป็นการวิจัยแบบผสมผสาน (mixed method) ที่ผสมผสานการวิจัยเชิงคุณภาพและการวิจัยเชิงปริมาณ ซึ่งศึกษาจากผู้ให้ข้อมูลหลักแบบเจาะจง จำนวน 10 คน โดยมีหลักเกณฑ์ผู้ให้ข้อมูลสำคัญ ประกอบด้วย 1) ผู้ประกอบการร้านอาหารไทยระดับสูง และ 2) บุคลากรด้านการประกอบอาหารไทยในภัตตาคารระดับสูง (chef) ภายในพื้นที่ป่าตอง จังหวัดภูเก็ต ใช้การเก็บรวมรวบข้อมูลโดยใช้วิธีการสัมภาษณ์ เครื่องมือที่ใช้ในการวิจัยสำหรับการศึกษา ได้แก่ แบบสัมภาษณ์โดยมีแนวคำถาม ใช้การวิเคราะห์เชิงเนื้อหา (content analysis) การวิเคราะห์ข้อมูลโดยจัดเป็นหมวดหมู่และหาส่วนสำคัญของเนื้อหาจากนั้นอธิบายปรากฏการณ์และการสร้างบทสรุป กล่าวคือ ผู้วิจัยใช้วิธีการตีความจากปรากฏการณ์ เพื่อนําไปสู่การสร้างข้อสรุปผลการศึกษาจากปรากฏการณ์ที่เกิดขึ้นตามข้อค้นพบที่ได้จากการศึกษาตามวัตถุประสงค์ของการวิจัยและทำการตรวจสอบความน่าเชื่อถือของข้อมูลด้วยวิธีการตรวจสอบสามเส้าด้านผู้วิจัย (investigator triangulation)  ในส่วนของการวิเคราะห์ข้อมูลเชิงปริมาณ ใช้สถิติเชิงพรรณนา ได้แก่ ค่าความถี่ (frequency) ร้อยละ (percentage) ค่าเฉลี่ย (mean) ส่วนเบี่ยงเบนมาตรฐาน (standard deviation) สถิติเชิงอนุมาน ใช้ในการทดสอบสมมติฐาน ได้แก่ การวิเคราะห์ความแปรปรวนทางเดียว (one–way ANOVA) เพื่อเปรียบเทียบค่าเฉลี่ยความพึงพอใจโดยรวมจำแนกตามช่วงอายุ และการทดสอบความแตกต่างรายคู่ (Post hoc test: Tukey HSD) เพื่อเปรียบเทียบความแตกต่างระหว่างกลุ่มอายุแต่ละช่วง

ผลการวิจัย 
 	1. การศึกษาองค์ประกอบการบริการอาหารไทยระดับสูง พื้นที่ป่าตอง จังหวัดภูเก็ต: กรณีศึกษาโรงแรมเครสท์ รีสอร์ต แอนด์ พูลวิลล่า 
 	ผลการวิจัยพบว่า องค์ประกอบการบริการอาหารไทยระดับสูง สามารถจำแนกองค์ประกอบหลักที่สำคัญ ได้ 5 ด้าน 1) ด้านการคัดเลือกและใช้วัตถุดิบที่มีคุณภาพ ประกอบด้วย แหล่งที่มาได้จากวัตถุดิบพื้นบ้าน ท้องถิ่นภายในชุมชน การเล่าเรื่องความเป็นมาเกี่ยวกับเมนูอาหาร ความโดดเด่นและเอกลักษณ์ของวัตถุดิบ การใช้วัตถุดิบให้เกิดความคุ้มค่า และวัตถุดิบในช่วงฤดูกาล 2) ด้านเทคนิคการประกอบอาหารขั้นสูง ประกอบด้วย ด้านเทคนิคการประกอบอาหาร ความรู้ของการประกอบอาหาร การผสมผสานของแนวทางอาหาร ความคิดสร้างสรรค์ และการต่อยอดและพัฒนาจากสิ่งเดิม 3) ด้านสุขอนามัยและความปลอดภัยของอาหาร ประกอบด้วย มาตรฐานความปลอดภัยของอาหาร ความสะอาดของอาหาร ระบบก่อนและหลัง (first in/firist out) การแพ้อาหารของผู้บริโภค และด้านสุขลักษณะของผู้ประกอบอาหาร 4) ด้านเทคนิคการจัดตกแต่งจานอาหารที่สวยงาม ประกอบด้วย การจัดตกแต่งจานอาหารแนวเชิงประยุกต์ เชื่อมโยงเทคนิคการจัดตกแต่งจานอาหารจากเรื่องราววัตถุดิบท้องถิ่น องค์ประกอบการจัดตกแต่งจานอาหาร การเพิ่มมูลค่าบนจานอาหาร และความประทับใจแรก และ 5) ด้านการบริการอาหารที่ดีระดับพรีเมียมและมีมาตรฐาน ประกอบด้วย ความรู้ความเข้าใจเกี่ยวกับการบริการที่ดี ระบบการสื่อสารของทีมงาน การจัดการเวลาของการออกอาหาร สร้างแรงจูงใจในการรับประทานอาหาร และความปลอดภัยต่อผู้บริโภค 

	2. การศึกษาความพึงพอใจของผู้รับบริการที่มีต่อรูปแบบการบริการอาหารไทยระดับสูง พื้นที่ป่าตอง จังหวัดภูเก็ต ชุดอาหารที่ 2 (B) 
 	ผู้วิจัยทำการจัดทำอาหารไทยรูปแบบไฟน์ไดน์นิ่ง โดยนำชุดรายการอาหารไทยที่ผ่านการคัดเลือกโดยผู้เชี่ยวชาญพิจารณาความเหมาะสม มาประกอบอาหาร ได้แก่ 1) อาหารเรียกน้ำย่อย 2) อาหารจานหลัก และ         3) อาหารหวาน จำนวน 150 ชุด เพื่อนำไปศึกษาความพึงพอใจของผู้รับบริการที่มีต่อรูปแบบการจัดอาหารไทยสไตล์ไฟน์ไดน์นิ่ง พื้นที่ป่าตอง จังหวัดภูเก็ต ดังนี้





ตารางที่ 1 จำนวนและร้อยละของข้อมูลทั่วไปของผู้ตอบแบบประเมิน
										                 n = 150
	ข้อมูลทั่วไปของผู้ตอบแบบประเมิน
	จำนวน (คน)
	ร้อยละ

	1. เพศ
	
	

	    ชาย                                                                                         
	78
	52.00

	    หญิง
	82
	48.00

	2. อายุ
	
	

	     20 - 30 ปี
	24
	16.00

	31 - 40  ปี
	76
	50.70

	41 ปีขึ้นไป    
	50
	33.30

	3. วุฒิการศึกษา 
	
	

	ต่ำกว่ามัธยมศึกษาตอนต้น
	-
	-

	มัธยมศึกษาตอนปลาย (ปวช.)
	28
	18.70

	อนุปริญญา (ปวส.)
	42
	28.00

	ปริญญาตรี 
	72
	48.00

	สูงกว่าปริญญาตรี 
	8
	5.30

	4. รายได้ต่อเดือน 
	
	

	ไม่เกิน 20,000 บาท
	12
	8.00

	20,001 - 40,000 บาท 
	58
	38.70

	40,001 - 60,000 บาท 
	48
	32.00

	มากกว่า 60,000 บาท 
	32
	21.30



	จากตารางที่ 1 พบว่า ผู้ตอบแบบประเมินส่วนใหญ่เป็นเพศชาย ร้อยละ 52.00 เพศหญิงร้อยละ 48.00 อายุของผู้ตอบแบบประเมินส่วนใหญ่มีช่วงอายุระหว่าง 31 - 40 ปี คิดเป็นร้อยละ 50.70 รองลงมามีอายุ 41 ปีขึ้นไป   ร้อยละ 33.30 และ อายุ 20 - 30 ปี ร้อยละ 16.00 วุฒิการศึกษาของผู้ตอบแบบประเมินส่วนใหญ่มีการศึกษาระดับปริญญาตรี ร้อยละ 48.00 รองลงมา คือระดับอนุปริญญา (ปวส.)  ร้อยละ 28.00 ระดับมัธยมศึกษาตอนปลาย  (ปวช.) ร้อยละ 18.70 และสูงกว่าปริญญาตรี ร้อยละ 5.30 รายได้ต่อเดือนส่วนใหญ่อยู่ที่ระหว่าง 20,001-40,000 บาท ร้อยละ 38.70 รองลงมาอยู่ที่ 40,001-60,000  บาท คิดเป็นร้อยละ 32.00 รายได้มากกว่า 60,000 บาท ร้อยละ 21.30  และรายได้ไม่เกิน 20,000 บาท อยู่ที่ร้อยละ 8.00


ตารางที่ 2 ค่าเฉลี่ย ค่าส่วนเบี่ยงเบนมาตรฐาน และระดับความพึงพอใจของผู้รับบริการอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต : กรณีศึกษาโรงแรมเครสท์ รีสอร์ต แอนด์ พูลวิลล่า
	ข้อ
	รายการ
	

	S.D.
	ระดับ
ความพึงพอใจ

	[bookmark: _Hlk218690393]1. ด้านแนวคิดและความเชื่อมโยงของรายการอาหาร (Concept & cohesion)

	1.1
	ความชัดเจนของแนวคิดหลัก ธีม ที่รายการอาหารที่ต้องการสื่อสาร
	4.03
	0.58
	มาก

	1.2
	ความสอดคล้องต่อเนื่องของแต่ละจาน
	4.00
	0.78
	มาก

	1.3
	ความสมดุลขององค์ประกอบในอาหาร เช่น ความหนัก เบา ความหลากหลายของรสชาติ/เนื้อสัมผัส)
	3.85
	0.43
	มาก

	1.4
	ความเป็นเอกลักษณ์และความแตกต่างจากร้านอื่น ๆ 
ในระดับเดียวกัน
	3.87
	0.72
	มาก

	2. ด้านองค์ประกอบและความคิดสร้างสรรค์ของจาน (Dish composition & creativity)

	2.1
	คุณภาพและความเหมาะสมของการเลือกใช้วัตถุดิบหลักและส่วนประกอบอื่น ๆ 
	4.18
	0.55
	มาก

	2.2
	ความกลมกล่อมและมิติของรสชาติ
	3.88
	0.76
	มาก

	2.3
	การใช้เทคนิคการทำอาหารที่ซับซ้อนและเหมาะสม
	3.82
	0.64
	มาก

	2.4
	ความคิดสร้างสรรค์ในการผสมผสานรสชาติ หรือการนำเสนอรูปแบบอาหารใหม่
	4.10
	0.63
	มาก

	3. การนำเสนอและคำอธิบายรายการอาหาร (Presentation & description)

	3.1
	ความสวยงาม / ศิลปะของการจัดวางอาหารบนจาน
	4.03
	0.70
	มาก

	3.2
	ความชัดเจน น่าอ่านและน่าสนใจของคำอธิบายอาหารในรายการอาหาร
	3.97
	0.66
	มาก

	3.3
	ความเหมาะสมของภาชนะ อุณหภูมิ และเครื่องมือที่ใช้ในการเสิร์ฟ
	3.68
	0.57
	มาก

	4. ด้านความยั่งยืนและความคุ้มค่า (Sustainability & value)

	4.1
	การใช้วัตถุดิบท้องถิ่น/ตามฤดูกาล
	4.10
	0.59
	มาก

	4.2
	ความเหมาะสมของปริมาณอาหารต่อจาน/ต่อคอร์ส
	4.13
	0.72
	มาก

	4.3
	ความคุ้มค่าโดยรวมเมื่อเทียบกับราคาคุณภาพ และประสบการณ์ที่ได้รับ
	4.05
	0.75
	มาก

	5. คุณภาพการบริการ (Service & excellence)

	5.1
	การต้อนรับและการดูแลตั้งแต่ต้นจนจบ
	3.78
	0.53
	มาก



ตารางที่ 2 ค่าเฉลี่ย ค่าส่วนเบี่ยงเบนมาตรฐาน และระดับความพึงพอใจของผู้รับบริการอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต : กรณีศึกษาโรงแรมเครสท์ รีสอร์ต แอนด์ พูลวิลล่า (ต่อ)
	ข้อ
	รายการ
	

	S.D.
	ระดับ
ความพึงพอใจ

	5.2
	ความเชี่ยวชาญของพนักงาน (ความรู้เรื่องรายการอาหาร วัตถุดิบ และวิธีการทำ)
	3.82
	0.50
	มาก

	5.3
	จังหวะในการเสิร์ฟอาหารไม่เร็วหรือช้าเกินไป
	3.85
	0.70
	มาก

	6. บรรยากาศและประสบการณ์ทางประสาทสัมผัส (Atmosphere & sensory experience)

	6.1
	การออกแบบและตกแต่งภายใน สอดคล้องกับแนวคิดของร้าน
	3.75
	0.59
	มาก

	6.2
	แสงสว่างและระดับเสียงเพลงที่เหมาะสม
	3.83
	0.59
	มาก

	6.3
	ความสบายของที่นั่งและการจัดวางโต๊ะ
	4.23
	0.53
	มาก

	6.4
	คุณภาพและความสวยงามของอุปกรณ์บนโต๊ะอาหาร
	4.33
	0.66
	มาก

	6.5
	ความสะอาดและบรรยากาศในภาพรวม
	4.30
	0.61
	มาก

	รวม
	3.98
	0.55
	มาก


	
[bookmark: _Hlk218695986][bookmark: _Hlk218696520]	จากตารางที่ 2 พบว่า ผู้รับบริการอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ต : กรณีศึกษาโรงแรมเครสท์ รีสอร์ต แอนด์ พูลวิลล่า มีค่าเฉลี่ย 3.68 - 4.33 คะแนนความพึงพอใจในภาพรวมมีค่าเฉลี่ย 3.98                 มีความพึงพอใจในการรับบริการระดับมาก โดยมีความพึงพอใจด้านบรรยากาศและประสบการณ์ทางประสาทสัมผัสมากที่สุดโดย 3 อันดับแรก  ได้แก่ คุณภาพและความสวยงามของอุปกรณ์บนโต๊ะอาหาร มีค่าเฉลี่ย 4.33 ความสะอาดและบรรยากาศในภาพรวม ค่าเฉลี่ย 4.30 และความสบายของที่นั่งและการจัดวางโต๊ะ มีค่าเฉลี่ย 4.23 ส่วนความพึงพอใจของผู้รับบริการอาหารไทยสไตล์ไฟน์ไดน์นิ่งพื้นที่ป่าตอง จังหวัดภูเก็ตที่มีค่าเฉลี่ยน้อยที่สุดคือ ความเหมาะสมของภาชนะ อุณหภูมิ และเครื่องมือที่ใช้ในการเสิร์ฟ มีค่าเฉลี่ย 3.68

ตารางที่ 3 การวิเคราะห์ความแปรปรวน (ANOVA) เปรียบเทียบค่าเฉลี่ยความพึงพอใจตามช่วงอายุ
	Source
	Sum of squares
	df
	Mean square
	F
	Sig.

	Between Groups
	1.164
	2
	0.582
	11.959
	.000

	Within Groups
	7.153
	147
	0.049
	
	

	Total
	8.316
	149
	
	
	


จากตารางที่ 3 การวิเคราะห์ความแปรปรวน (ANOVA) เปรียบเทียบค่าเฉลี่ยความพึงพอใจตามช่วงอายุ  ค่า F = 11.959 ค่า Sig. = 0.000 แสดงว่า กลุ่มอายุที่แตกต่างกันมีผลต่อค่าเฉลี่ยความพึงพอใจโดยรวมอย่างมีนัยสำคัญทางสถิติที่ระดับ 0.05

ตารางที่ 4 ค่าเฉลี่ยของแต่ละช่วงอายุ
	Age Group
	N
	Mean

	20–30 ปี
	24
	4.158

	31–40 ปี
	76
	4.048

	41 ปีขึ้นไป
	50
	3.906


 
ตารางที่ 5 การทดสอบความแตกต่างรายคู่ (Post Hoc Test: Tukey HSD) เพื่อเปรียบเทียบความแตกต่างระหว่างกลุ่มอายุแต่ละช่วง
	(I) อายุ
	(J) อายุ
	Mean
Difference (I-J)
	Std. Error
	Sig.
	95% Confidence Interval

	
	
	
	
	
	Lower Bound
	Upper Bound

	20-30 ปี
	31-40 ปี
	0.1101
	0.0516
	0.0872
	-0.0121
	0.2325

	
	มากกว่า 41 ปี
	0.2518*
	0.0547
	0.0000
	0.1222
	0.3816

	31-40 ปี
	20-30ปี
	-0.1101
	0.0516
	0.0874
	-0.2325
	0.0121

	
	มากกว่า 41 ปี
	0.1416*
	0.0401
	0.0021
	0.0466
	0.2368

	41 ปีขึ้นไป
	20-30 ปี
	-0.2518*
	0.0547
	0.0000
	-0.3816
	-0.1222

	
	31-40 ปี
	-0.1416*
	0.0401
	0.0022
	-0.2368
	-0.0466


* มีนัยสำคัญทางสถิติที่ระดับ 0.05

เมื่อทดสอบความแตกต่างเป็นรายคู่ด้วยวิธี Tukey HSD พบว่า กลุ่มอายุ 41 ปีขึ้นไป มีค่าเฉลี่ยรวมต่ำที่สุด (mean = 3.91)  และมีความแตกต่างอย่างมีนัยสำคัญทางสถิติกับกลุ่มอายุอื่นๆ ได้แก่ แตกต่างจากกลุ่มอายุ 20-30 ปี (mean = 4.15) อย่างมีนัยสำคัญ (Sig. = .000) แตกต่างจากกลุ่มอายุ 31-40 ปี (mean = 4.05) อย่างมีนัยสำคัญ (Sig. = .002) อย่างไรก็ตาม กลุ่มอายุ 20-30 ปี และ 31-40 ปี ไม่มีความแตกต่างกันทางสถิติ (Sig. = .087) โดยสรุปได้ว่ากลุ่มผู้ที่มีอายุ 20-30 ปี มีแนวโน้มให้ค่าเฉลี่ยสูงสุด

อภิปรายผลการวิจัย
 	จากผลการวิจัยสามารถนำผลการศึกษาที่ได้มาอภิปรายผลตามวัตถุประสงค์ได้ดังต่อไปนี้ 	
 	1. การศึกษาองค์ประกอบการบริการอาหารไทยระดับสูง พื้นที่ป่าตอง จังหวัดภูเก็ต: กรณีศึกษาโรงแรม    เครสท์ รีสอร์ต แอนด์ พูลวิลล่า จากการลงพื้นที่สัมภาษณ์ผู้ประกอบการ บุคลากรด้านการประกอบอาหารไทยในภัตตาคารระดับสูง ภายในพื้นที่ป่าตอง จังหวัดภูเก็ต สามารถจำแนกแหล่งข้อมูล 5 ด้าน ได้แก่                                      
	1.1 ด้านการคัดเลือกและใช้วัตถุดิบที่มีคุณภาพ ถือเป็นหัวใจสำคัญของการประกอบธุรกิจอาหารและการปรุงอาหารสำหรับผู้ประกอบการ บุคลากรด้านการประกอบอาหารไทยในภัตตาคารระดับสูง และผู้ที่มีส่วนเกี่ยวข้องในการทำอาหาร เพราะวัตถุดิบเปรียบเสมือน “รากฐาน” ของคุณภาพอาหารทั้งหมด หากเริ่มต้นด้วยวัตถุดิบที่ดี ผลลัพธ์จะออกมาดีตามงานที่วางแผนไว้ ผู้ประกอบการ และบุคลากรด้านการประกอบอาหารไทยในภัตตาคารระดับสูง ส่วนใหญ่นิยมหาแหล่งที่มาจากวัตถุดิบพื้นบ้าน ท้องถิ่นภายในชุมชน ซึ่งเป็นผลดีทางด้านของต้นทุนที่ไม่สูง ผู้ประกอบการ บุคลากรด้านการประกอบอาหารไทยในภัตตาคารระดับสูง ภายในพื้นที่จังหวัดภูเก็ต มักได้เปรียบทางด้านของวัตถุดิบที่มีราคาดี เพราะได้จากแหล่งพื้นบ้านแท้ ๆ ภายในจังหวัดภูเก็ต ด้านการคัดเลือกวัตถุดิบจึงเป็นสิ่งสำคัญที่ ผู้ประกอบการ และบุคลากรด้านการประกอบอาหารไทยในภัตตาคารระดับสูง ให้ความสำคัญเป็นลำดับต้น ๆ ของการประกอบอาหาร  
	1.2 ด้านเทคนิคการประกอบอาหารขั้นสูง แต่ละผู้ประกอบการ และบุคลากรด้านการประกอบอาหารไทยในภัตตาคารระดับสูง มีเทคนิคการทำอาหารที่แตกต่างกัน โดยมีเทคนิคที่หลากหลาย
[bookmark: _Hlk222942547][bookmark: _Hlk222942595]	1.3 ด้านสุขอนามัยและความปลอดภัยของอาหาร ผู้ประกอบอาหาร และบุคลากรด้านการประกอบอาหารไทยในภัตตาคารระดับสูง ส่วนใหญ่ให้ความสำคัญกับมาตรฐานความปลอดภัยของอาหาร หัวใจสำคัญของการเล่าเรื่องเมนูอาหารที่สมบูรณ์แบบ คือ การสร้างความเชื่อมั่นว่าอาหารจานนั้น นอกจากจะอร่อยและ "สะอาดและปลอดภัยต่อผู้บริโภค สุขอนามัย” (food hygiene) จึงเป็นพื้นฐานสำคัญที่จะขาดไม่ได้ ซึ่งสอดคล้องกับงานวิจัยของ                     สิชล สนธิสุวรรณ และคณะ (2566) ได้ศึกษารูปแบบการจัดการอาหารเช้าสำหรับห้องอาหารโรงแรมขนาดกลางในกรุงเทพมหานครและปริมณฑล กล่าวว่า ความปลอดภัยในอาหารจำเป็นต้องให้ความสำคัญในทุกขั้นตอน ตั้งแต่การเตรียมวัตถุดิบ การประกอบอาหารและการจัดเสิร์ฟการใช้ความร้อนที่เหมาะสม (cooking) เชื้อแบคทีเรียส่วนใหญ่จะถูกทำลายด้วยความร้อนอุณหภูมิที่ปลอดภัย อาหารส่วนใหญ่ควรปรุงให้สุกถึงอุณหภูมิใจกลางอย่างน้อย 74°C การอุ่นอาหารควรระวังไม่ให้อาหารอยู่ใน "เขตอันตราย" (danger zone) คืออุณหภูมิระหว่าง 5°C - 60°C นานเกินไป เพราะแบคทีเรียจะเจริญเติบโตได้เร็วมาก เช่นเดียวกับการควบคุมอุณหภูมิของอาหารกับความปลอดภัยในอาหาร            “ผู้ปฏิบัติควรควบคุมอุณหภูมิอาหารร้อนให้ร้อนไม่ต่ำกว่า 65°C ส่วนของอาหารเย็น ต้องไม่เกิน 4°C โดยอาหารร้อนจำเป็นต้องอุ่นตลอดเวลาส่วนอาหารเย็นควรจัดบริการแบบมีตู้ควบคุมอุณหภูมิหรือเครื่องทำความเย็นเสมอ” เช่นเดียวกับ Centers for Disease Control and Prevention (2026) กล่าวว่า อาหารที่ไม่ปลอดภัย มีสาเหตุจากการปนเปื้อนเชื้อโรคหรือแบคทีเรียที่อาจปนเปื้อนมาจากวัตถุดิบหรือขั้นตอนการผลิตอาหาร การใช้ความร้อนในการปรุงสุกไม่เพียงพอและการจัดเก็บรักษาที่อุณหภูมิอันตราย (temperature danger zone) ในช่วง 5 - 57°C เพิ่มโอกาสให้เชื้อโรคหรือแบคทีเรียเจริญเติบโต
[bookmark: _Hlk222942674]	1.4 ด้านเทคนิคการจัดตกแต่งจานอาหารที่สวยงาม ผู้ประกอบการ และบุคลากรด้านการประกอบอาหารไทยในภัตตาคารระดับสูง ถือเป็นการสร้าง "ความประทับใจแรก" (first impression) ให้แก่ผู้บริโภค ซึ่งมีผลต่อการรับรู้รสชาติถึงร้อยละ 80.00 เพราะมนุษย์ "กินด้วยตา" ก่อนเป็นอันดับแรก ผู้ประกอบการ และบุคลากรด้านการประกอบอาหารไทยในภัตตาคารระดับสูง จัดตกแต่งจานอาหารโดยการวางจุดเด่นของอาหาร เช่น เนื้อสัตว์ ไว้ที่ตำแหน่ง 1 ใน 3 ของจาน แทนการวางตรงกลาง ยูนิลีเวอร์ ฟู้ด โซลูชั่นส์ (2563) จัดจานอาหารอย่างสวยงามและน่าดึงดูด โดยคำนึงถึงองค์ประกอบต่าง ๆ เช่น สี รูปทรง ขนาด และการจัดวาง เพื่อสร้างความประทับใจแก่ผู้บริโภคก่อนที่จะได้ลิ้มรสชาติอาหาร การจัดจานที่ดีไม่เพียงแต่ทำให้อาหารดูน่ารับประทาน แต่ยังสะท้อนถึงคุณภาพ และความใส่ใจของโรงแรม การจัดจานอาหารให้สวยงามและน่ารับประทาน มีความสำคัญอย่างยิ่งสำหรับธุรกิจอาหาร ทั้งนี้ศิลปะการจัดจานและออกแบบตกแต่งอาหารไทยฟิวชั่นการจัดและตกแต่งอาหารมีประโยชน์ในด้านธุรกิจอาหาร ถือเป็นการสร้างสรรค์ ที่เป็นส่วนของกลยุทธ์ด้านการการตลาดอาหารที่สวยงามจะช่วยดึงดูดใจลูกค้าให้เข้ามารับประทานมากขึ้น ซึ่งเป็นสิ่งที่ช่วยส่งเสริมการขายได้เป็นอย่างดี ส่วนด้านของศิลปะ การตกแต่งอาหารถือเป็นงานศิลปะชนิดหนึ่งทำให้เกิดคุณค่าทางจิตใจผู้ตกแต่งอาหารได้ถ่ายทอดความรู้สึกลงไปที่การตกแต่งอาหาร โดยใช้หลักการทางศิลปะ ผู้บริโภคได้รับรู้และเกิดความพึงพอใจในความสวยงาม ก็เกิดความสุขในการรับประทานอาหารเป็นสิ่งที่ช่วยจรรโลงใจทั้งผู้ตกแต่งและผู้บริโภคเป็นการทำธุรกิจเชิงสร้างสรรค์โดยเฉพาะอาหารไทย 
	1.5 ด้านการบริการอาหารที่ดีระดับสูงและมีมาตรฐาน ผู้ประกอบการ และบุคลากรด้านการประกอบอาหารไทยในภัตตาคารระดับสูง มักมีส่วนร่วมในการทำงานด้านนี้รวมกับพนักงานเสิร์ฟ ซึ่งมักเชื่อมโยงไปกับการสื่อสารที่ดี การทักทายด้วยใบหน้าที่ยิ้มแย้ม (service mind) การแนะนำเมนู และการรู้จักที่มาที่ไปของวัตถุดิบอย่างดีจังหวะการเสิร์ฟ ไม่เร็วหรือช้าจนเกินไป พนักงานต้องสังเกต "จังหวะการทาน" ของลูกค้า เพื่อแจ้งแผนกครัวให้เริ่มเตรียมอาหารจานถัดไปได้อย่างรวดเร็วเพื่อสร้างความพึงพอใจสูงสุดให้แก่ลูกค้า 

ภาพที่ 3 รูปแบบการบริการอาหารไทยระดับสูง

 	2. การศึกษาความพึงพอใจของผู้รับบริการที่มีต่อรูปแบบการบริการอาหารไทยระดับสูง พื้นที่ป่าตอง จังหวัดภูเก็ต 
[bookmark: _Hlk222943240][bookmark: _Hlk222943282] 	ผู้รับบริการมีความพึงพอใจในรูปแบบชุดอาหารอยู่ในระดับมากที่สุด ทั้งนี้ปัจจัยสำคัญต่อความสำเร็จของขั้นตอนการจัดทำชุดอาหารไทยระดับสูง พื้นที่ป่าตอง จังหวัดภูเก็ต คือ (1) การมีแนวคิดและความเชื่อมโยงของเมนู (concept & cohesion) การมีองค์ประกอบความคิดสร้างสรรค์ของจาน (dish composition & creativity) การนำเสนอจานอาหารและคำอธิบายเมนู (presentation & description) การสร้างความยั่งยืนและความคุ้มค่าของจานอาหาร (sustainability & value) การมีคุณภาพการบริการที่ดีต่อผู้บริโภค (service & excellence) บรรยากาศและประสบการณ์ทางประสาทสัมผัส (atmosphere & sensory experience) และเมื่อพิจารณาเป็นรายด้าน พบว่า โดยมีความพึงพอใจด้านบรรยากาศและประสบการณ์ทางประสาทสัมผัส มากที่สุดโดย 3 อันดับแรก ได้แก่ คุณภาพและความสวยงามของอุปกรณ์บนโต๊ะอาหาร ความสะอาดและบรรยากาศในภาพรวม  และความสบายของที่นั่งและการจัดวางโต๊ะ ซึ่งสอดคล้องกับงานวิจัยของ สริณโญ สอดสี (2565) ได้ศึกษาปัจจัยด้านคุณภาพการบริการ คุณภาพอาหาร และความคุ้มค่าด้านราคาที่ส่งผลต่อความพึงพอใจและความตั้งใจกลับมาใช้บริการซ้ำร้านอาหารระดับหรูของผู้บริโภคในกรุงเทพมหานคร ผู้บริโภคมองว่าคุณภาพการบริการ มีความสำคัญในระดับมากเป็นปัจจัยผลักดันทำให้เกิด ความพึงพอใจ มีความสุข ก็จะช่วยให้ผู้บริโภคเกิดความต้องการที่จะกลับมาใช้บริการอีกครั้งในอนาคต ซึ่งสอดคล้องกับงานวิจัยของ ภาวินี กุลเจริญ (2563) พบว่า คุณภาพการบริการส่งผลต่อความความพึงพอใจของผู้บริโภค หากร้านอาหารให้บริการที่มีคุณภาพจะช่วยส่งเสริมความ พึงพอใจของลูกค้ามากขึ้น

ข้อเสนอแนะ 
	ข้อเสนอแนะสำหรับงานวิจัยในครั้งนี้  
 	1. หน่วยงานที่เกี่ยวข้องทั้งภาครัฐและเอกชน ควรมีการสนับสนุนให้เกิดการถ่ายทอดและเผยแพร่องค์ความรู้ดังกล่าวสู่บุคคลภายนอกหรือผู้ที่สนใจอย่างเป็นระบบ เช่น การจัดทำหนังสือแนวทางอาหารไทยระดับสูง  
 	2. จากผลการจัดทำรูปแบบชุดอาหารไทยระดับสูง ซึ่งประกอบด้วยอาหารเรียกน้ำย่อย อาหารจานหลัก และอาหารหวาน 3 รายการอาหาร พบว่า รูปแบบชุดอาหารดังกล่าวมีความเหมาะสมในด้านแนวคิดและการนำเสนอ เพื่อเพิ่มความหลากหลาย ความน่าสนใจ และประสบการณ์การรับประทานอาหารให้สอดคล้องกับแนวคิดของอาหารไทยระดับสูง ควรพิจารณาเพิ่มจำนวนรายการอาหารภายในชุดอาหารเป็น 4 รายการ 6 รายการ หรือ 8 รายการ โดยอาจลดปริมาณอาหารต่อรายการอาหารลง แต่เพิ่มความหลากหลายของประเภทอาหาร  
 	3. ผู้ประกอบการ และบุคลากรด้านการประกอบอาหารไทยในภัตตาคารระดับสูง ควรให้ความสำคัญกับการศึกษาความต้องการของลูกค้าเกี่ยวกับวัตถุดิบพื้นบ้าน หรือวัตถุดิบเฉพาะที่ผู้รับบริการมีความสนใจเป็นพิเศษ เพื่อนำข้อมูลดังกล่าวมาใช้ในการพัฒนาและสร้างสรรค์รายการอาหารใหม่ในช่วงเวลาถัดไป  
 	
	ข้อเสนอแนะในการวิจัยครั้งต่อไป 
 	1. ควรเน้นศึกษาการบริหารจัดการวัตถุดิบพื้นบ้านที่หายากหรือมีเอกลักษณ์เฉพาะถิ่น และเป้าหมายเพื่อความยั่งยืน ไม่ทำลายระบบนิเวศ และสร้างรายได้ที่เป็นธรรมให้กับชุมชน  
 	2. ควรศึกษาปัจจัยที่มีผลต่อการเลือกใช้บริการ โดยเฉพาะบทบาทของสื่อสังคมออนไลน์ และการสร้างการรับรู้ผ่านการเล่าเรื่อง ซึ่งผู้บริโภครุ่นใหม่ให้ความสำคัญมากกว่าแค่ความหรูหราแบบเดิม เพื่อนำมาใช้กำหนดกลยุทธ์การตลาดให้ตรงกลุ่มเป้าหมาย 
 	3. ควรนำเทคโนโลยีและนวัตกรรมมาใช้ควบคู่กับสื่อดิจิทัล ระบบจองออนไลน์มาใช้ในการนำเสนอเมนูและการเล่าเรื่องราวของอาหาร เพื่อยกระดับประสบการณ์การใช้บริการและตอบสนองต่อพฤติกรรมของนักท่องเที่ยวในยุคดิจิทัล โดยเฉพาะในบริบทของห้องอาหารไทยระดับสูงในโรงแรม

